CELEX: 32016D0716
Language: lt
Date: 2016-05-11 00:00:00
Title: 2016 m. gegužės 11 d. Komisijos įgyvendinimo sprendimas (ES) 2016/716, kuriuo panaikinamas Įgyvendinimo sprendimas 2012/733/ES, kuriuo įgyvendinamos Europos Parlamento ir Tarybos įgyvendinimo reglamento (ES) Nr. 492/2011 nuostatos dėl laisvų darbo vietų ir darbo ieškančių asmenų nustatymo ir EURES pertvarkymo (praneštas dokumentu C(2016) 2772) (Tekstas svarbus EEE)

13.5.2016   
            
            
               LT
            
            
               Europos Sąjungos oficialusis leidinys
            
            
               L 125/24
            
         KOMISIJOS ĮGYVENDINIMO SPRENDIMAS (ES) 2016/716
   2016 m. gegužės 11 d.
   kuriuo panaikinamas Įgyvendinimo sprendimas 2012/733/ES, kuriuo įgyvendinamos Europos Parlamento ir Tarybos įgyvendinimo reglamento (ES) Nr. 492/2011 nuostatos dėl laisvų darbo vietų ir darbo ieškančių asmenų nustatymo ir EURES pertvarkymo
   
      
         (praneštas dokumentu C(2016) 2772)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 5 d. Europos Parlamento ir Tarybos reglamentą (ES) Nr. 492/2011 dėl laisvo darbuotojų judėjimo Sąjungoje (1), ypač į jo 38 straipsnį,
   kadangi:
   
               (1)
            
            
               Europos Parlamento ir Tarybos reglamentas (ES) 2016/589 (2) pakeičia EURES reglamentavimo sistemą, kaip nustatyta Reglamento (ES) Nr. 492/2011 II skyriuje;
            
         
               (2)
            
            
               Komisijos įgyvendinimo sprendime 2012/733/ES (3) nustatytos išsamios Europos užimtumo tarnybų tinklo (EURES) veikimo taisyklės, ypač dėl laisvų darbo vietų ir darbo ieškančių asmenų nustatymo;
            
         
               (3)
            
            
               Reglamentu (ES) 2016/589 nustatytos naujos taisyklės dėl laisvų darbo vietų ir darbo ieškančių asmenų nustatymo ir pertvarkytas EURES tinklas, įtraukiant visus aspektus, kuriems taikomas Įgyvendinimo sprendimas 2012/733/ES;
            
         
               (4)
            
            
               todėl siekiant teisinio tikrumo ir aiškumo, Įgyvendinimo sprendimą 2012/733/ES reikėtų panaikinti vėliausiai tą dieną, kurią įsigalioja Reglamentas (ES) 2016/589,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2012/733/ES panaikinamas nuo 2016 m. gegužės 12 d., datos, kurią įsigalioja Reglamentas (ES) 2016/589.
   2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. gegužės 11 d.
      
         
            Komisijos vardu
         
         Marianne THYSSEN
         
            Komisijos narė
         
      
   
   
      (1)  OL L 141, 2011 5 27, p. 1.
   
      (2)  2016 m. balandžio 13 d. Europos Parlamento ir Tarybos reglamentas (ES) 2016/589 dėl Europos užimtumo tarnybų tinklo (EURES) darbuotojų galimybių naudotis judumo skatinimo paslaugomis ir geresnės darbo rinkų integracijos ir kuriuo iš dalies keičiami reglamentai (ES) Nr. 492/2011 ir (ES) Nr. 1296/2013 (OL L 107, 2016 4 22, p. 1).
   
      (3)  2012 m. lapkričio 26 d. Komisijos įgyvendinimo sprendimas 2012/733/ES, kuriuo įgyvendinamos Europos Parlamento ir Tarybos įgyvendinimo reglamento (ES) Nr. 492/2011 nuostatos dėl laisvų darbo vietų ir darbo ieškančių asmenų nustatymo ir EURES pertvarkymo (OL L 328, 2012 11 28, p. 21).